Rudi Smidts

Rudolf Smidts, kjend som Rudi Smidts, () er ein belgisk tidlegare fotballspelar og -trenar frå Deurne. Han spelte meir enn 10 år på Royal Antwerp og deltok i 33 landskampar for dei raude djevlane, kallenamnet til Belgias fotballandslag.

Klubbspel
Smidts var venstreback på Royal Antwerp i tida 1984-98. Særs godt spelte han frå då han nærma seg 30 år. Han vert rekna som ein av dei beste sidebackane i soga til Antwerpen-klubben. Høgdepunkta som klubbspelar kom i 1992 og 1993. Den 7. juni 1992 vann Royal Antwerp den belgiske cupmeisterskapen mot KV Mechelen, etter 2-2 i spel og 9-8 i straffeskyting. Våren etter tok dei belgiske cupvinnarane seg til finalen i Cupvinnarcupen, på Wembley stadion i London vart det tap 1-3 mot Parma FC.

Landslagsspel
Smidts deltok i 33 landskampar for Belgia i tida 1992-97. Han skåra eitt einaste landslagsmål, sigersmålet då Belgia på heimebane 14. oktober 1992 slo Romania 1-0, i det som var Smidts andre kamp i landslagstrøya. Han spelte i alle fire kampane til Belgia under VM i fotball 1994 i USA.

Merittar
Cupvinnar i Belgia: 1992 med Royal Antwerp
Finaletap i cupvinnarcupen: 1993 med Royal Antwerp 

Kjelder
Denne artikkelen bygger på «Rudi Smidts» frå ,  den 2. april 2019.  

eu-football

Kategori:Belgiske fotballspelarar
Kategori:Royal Antwerp-spelarar
Kategori:Spelarar i Fotball-VM 1994